CELEX: 32012R0642
Language: hr
Date: 2012-07-16 00:00:00
Title: Uredba Vijeća (EU) br. 642/2012 od 16. srpnja 2012. o izmjeni Uredbe (EZ) br. 147/2003 o određenim mjerama ograničavanja u odnosu na Somaliju

18/Sv. 12
            
            
               HR
            
            
               Službeni list Europske unije
            
            
               236
            
         32012R0642
   
               L 187/8
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 642/2012
   od 16. srpnja 2012.
   o izmjeni Uredbe (EZ) br. 147/2003 o određenim mjerama ograničavanja u odnosu na Somaliju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215. stavak 1.,
   uzimajući u obzir Odluku Vijeća 2010/231/ZVSP od 26. travnja 2010. o mjerama ograničavanja protiv Somalije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredba (EZ) br. 147/2003 (2) uvodi opću zabranu pružanja tehničkog savjetovanja, pomoći, obuke, financiranja i financijske pomoći u vezi s vojnim aktivnostima svim osobama, subjektima ili tijelima u Somaliji.
            
         
               (2)
            
            
               Vijeće sigurnosti Ujedinjenih naroda je 22. veljače 2012. usvojilo RVSUN 2036 (2012.) kojom u stavku 22. poziva sve države članice UN-a da poduzmu potrebne mjere kako bi spriječile izravni ili neizravni uvoz ugljena iz Somalije.
            
         
               (3)
            
            
               Vijeće je 16. srpnja 2012. donijelo Odluku 2012/388/ZVSP (3) o izmjeni Odluke 2010/231/ZVSP kako bi uključivala zabranu izravnog ili neizravnog uvoza ugljena iz Somalije u Uniju.
            
         
               (4)
            
            
               Ova mjera spada u područje primjene Ugovora i stoga je, posebno kako bi ju gospodarski subjekti u svim državama članicama jedinstveno primjenjivali, za njezinu provedbu potrebno zakonodavstvo na razini Unije.
            
         
               (5)
            
            
               Uredbu (EZ) br. 147/2003 bi stoga trebalo izmijeniti na odgovarajući način,
            
         DONIJELO JE OVU UREDBU:
   Članak 1.
   Uredba (EZ) br. 147/2003 mijenja se kako slijedi:
   
               1.
            
            
               Umeće se sljedeći članak:
               „Članak 3.b
               1.   Zabranjeno je:
               
                           (a)
                        
                        
                           uvoziti ugljen u Uniju ako:
                           
                                       i.
                                    
                                    
                                       je podrijetlom iz Somalije; ili
                                    
                                 
                                       ii.
                                    
                                    
                                       je izvezen iz Somalije;
                                    
                                 
                     
                           (b)
                        
                        
                           kupovati ugljen koji se nalazi u Somaliji ili je podrijetlom iz Somalije;
                        
                     
                           (c)
                        
                        
                           prevoziti ugljen ako je podrijetlom iz Somalije, ili se izvozi iz Somalije u bilo koju drugu zemlju;
                        
                     
                           (d)
                        
                        
                           pružati, izravno ili neizravno, financijska sredstva ili financijsku pomoć, kao i osiguranje i reosiguranje u vezi s uvozom, prijevozom ili kupovinom ugljena iz Somalije kako je navedeno u točkama (a), (b) i (c); i
                        
                     
                           (e)
                        
                        
                           sudjelovati svjesno i namjerno u aktivnostima čiji je cilj ili rezultat, izravno ili neizravno, zaobići zabranu navedenu u točkama (a), (b), (c) i (d).
                        
                     2.   Za potrebe ovog članka, „ugljen” znači proizvodi navedeni u Prilogu II.
               3.   Zabrane iz stavka 1. ne primjenjuju se na kupovinu ili prijevoz ugljena koji je izvezen iz Somalije prije 22. veljače 2012.”
            
         
               2.
            
            
               U članku 2.a, članku 6.a i članku 7.a, stavku 1. upućivanja na „Prilog” zamjenjuju se upućivanjima na „Prilog I.”
            
         
               3.
            
            
               Prilogu se mijenja naziv u „Prilog I.” i zamjenjuje se tekstom Priloga I. ovoj Uredbi.
            
         
               4.
            
            
               Tekst određen u Prilogu II. ovoj Uredbi dodaje se kao Prilog II.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. srpnja 2012.
      
         
            Za Vijeće
         
         
            Predsjednik
         
         S. ALETRARIS
      
   
   
      (1)  SL L 105, 27.4.2010., str. 17.
   
      (2)  SL L 24, 29.1.2003., str. 2.
   
      (3)  SL L 187, 17.7.2012., str. 38.
   
      PRILOG I.
      
         
            „PRILOG I.
            
               Internetske stranice za informacije o nadležnim tijelima i adresa za slanje obavijesti Europskoj komisiji
            
            BELGIJA
            http://www.diplomatie.be/eusanctions
            BUGARSKA
            http://www.mfa.bg/en/pages/view/5519
            ČEŠKA
            http://www.mfcr.cz/mezinarodnisankce
            DANSKA
            http://um.dk/da/politik-og-diplomati/retsorden/sanktioner/
            NJEMAČKA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTONIJA
            http://www.vm.ee/est/kat_622/
            IRSKA
            http://www.dfa.ie/home/index.aspx?id=28519
            GRČKA
            http://www1.mfa.gr/en/foreign-policy/global-issues/international-sanctions.html
            ŠPANJOLSKA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCUSKA
            http://www.diplomatie.gouv.fr/autorites-sanctions/
            ITALIJA
            http://www.esteri.it/MAE/IT/Politica_Europea/Deroghe.htm
            CIPAR
            http://www.mfa.gov.cy/sanctions
            LATVIJA
            http://www.mfa.gov.lv/en/security/4539
            LITVA
            http://www.urm.lt/sanctions
            LUKSEMBURG
            http://www.mae.lu/sanctions
            MAĐARSKA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            NIZOZEMSKA
            http://www.rijksoverheid.nl/onderwerpen/internationale-vrede-en-veiligheid/sancties
            AUSTRIJA
            http://www.bmeia.gv.at/view.php3?f_id=12750&LNG=en&version=
            POLJSKA
            http://www.msz.gov.pl
            PORTUGAL
            http://www.min-nestrangeiros.pt
            RUMUNJSKA
            http://www.mae.ro/node/1548
            SLOVENIJA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAČKA
            http://www.foreign.gov.sk
            FINSKA
            http://formin.finland.fi/kvyhteistyo/pakotteet
            ŠVEDSKA
            http://www.ud.se/sanktioner
            UJEDINJENA KRALJEVINA
            www.fco.gov.uk/competentauthorities
            
               Adresa za slanje obavijesti Europskoj komisiji:
            
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bruxelles/Brussel (Belgium)
                     
                  
                        E-pošta: relex-sanctions@ec.europa.eu”.
                     
                  
      
   
   
      PRILOG II.
      
         
            „PRILOG II.
            Proizvodi uključeni u značenje riječi ‚ugljen’
            
                        Oznaka HS
                     
                     
                        Opis
                     
                  
                        4402 
                     
                     
                        Drveni ugljen (uključujući drveni ugljen od ljusaka), neovisno je li aglomeriran ili ne.”